विद्यालय समायोजन प्रक्रिया आफैमा राम्रो भए पनि स्थानीय अभिभावक तथा गाउँको परिस्थितिलाई हेरेर गर्नुपर्ने शिक्षक महासंघ कैलाली अध्यक्ष भीमबहादुर बलायर बताउँछन्। उनले पनि शैक्षिक सत्रको बीचमा आएर समायोजन तथा तह घटुवा गर्नु गलत भएको बताए । ‘सरकारले आधारभूत तहसम्मका बालबालिकालाई निःशुल्क र अनिवार्य शिक्षा दिनुपर्ने बताउँदै आइरहेका बेला गाउँमा भएका प्राथमिक तहकै विद्यालय विस्थापन गर्नु आफैमा नराम्रो कार्य हो,’ उनले भने,‘यो कदम नगरपालिकाले सच्चाउनै पर्छ।’
